
СЫБАЙЛАС ЖЕМҚОРЛЫҚ ТӘУЕКЕЛДЕРІНЕ ІШКІ ТАЛДАУ ЖӨНІНДЕГІ
ТАЛДАМАЛЫҚ АНЫҚТАМА

1. Кіріспе
Бұл талдамалық анықтама Қазақстан Республикасының Сыбайлас жемқорлыққа қарсы іс-қимыл агенттігі Төрағасының 2022 жылғы 30 желтоқсандағы №488 бұйрығымен бекітілген «Сыбайлас жемқорлық тәуекелдеріне ішкі талдау жүргізу бойынша әдістемелік ұсынымдарға» және 2026 жылы сыбайлас жемқорлық тәуекелдеріне ішкі талдау жүргізу кестесіне сәйкес әзірленді.
          Талдаудың мақсаты – Досбол ауылдық округі әкімінің аппараты қызметіндегі сыбайлас жемқорлық тәуекелдерін анықтау, бағалау және оларды жою мен алдын алу шараларын әзірлеу.
          Талдау кезеңі: 2026 жылдың қаңтар–қыркүйек айлары.
          Талдауды жүргізген тұлғалар: 
	Ордабаев Әмірбек Дүйсенбайұлы
	· Ауылдық округ әкімі аппаратының бөлімше басшысы, комиссия төрағасы;

	Түзелбаев Рауан Әбдісаматұлы
	· Ауылдық округ әкімі аппаратының бас маманы, комиссия мүшесі;

	Кулбергенова Гүлзира Бисенкуловна
	· Ауылдық округ әкімі аппаратының бас маманы, комиссия мүшесі;



2. Нормативтік құқықтық негіз және талдау объектісі туралы жалпы ақпарат
Досбол ауылдық округі әкімінің аппараты — жергілікті өзін-өзі басқару органының құрылымдық бөлімшесі, ауылдық деңгейде мемлекеттік саясатты іске асыруды, азаматтардың өтініштерімен жұмыс істеуді, әлеуметтік-экономикалық дамуды үйлестіруді қамтамасыз етеді.

Аппараттың штаттық құрамы 10 бірліктен тұрады:
Мемлекеттік қызметкерлер:
	1. Ауылдық округ әкімі - Абылай Сапарбек Жаппарұлы
	2. Бөлімше басшысы - Ордабаев Әмірбек Дүйсенбайұлы
	3. Бас маман - Шалбек Нұрсұлтан Жұмабайұлы
	4. Бас маман - Кулбергенова Гульзира Бисенкуловна
	
Шаруашылық персоналдар:
	5. Хатшы - Махамбетова Аяжан Мейрамбекқызы
	6. Еден жуушы - Рысжанова Канбибі Манатовна
	7. Көлік жүргізуші - Мусабеков Сағат Абдрасилович
	8. Электрик - Қаппар Айдос Бахытұлы
	9. Қарауыл - Изтаев Жалғас Сәрсенбайұлы
	10. Қарауыл - Рысжанов Қанат Манатович

Талдау келесі құқықтық және ұйымдастырушылық құжаттарға негізделген:
           • Қазақстан Республикасының Конституциясы;
           • «Мемлекеттік қызмет туралы» Заңы;
           • «Сыбайлас жемқорлыққа қарсы іс-қимыл туралы» Заңы;
           • «Әкімшілік рәсімдер туралы» және «Мемлекеттік қызмет көрсету туралы» Заңдар;
           • ҚР Сыбайлас жемқорлыққа қарсы іс-қимыл агенттігінің 2022 жылғы №488 бұйрығы;
Аппараттың миссиясы – ауылдық деңгейде мемлекеттік саясатты іске асыруды, тұрғындардың әлеуметтік, экономикалық және инфрақұрылымдық мәселелерін шешуді, мемлекеттік қызмет көрсетуді және жергілікті өзін-өзі басқаруды қамтамасыз ету.
3. Талдау әдістемесі
          Талдау нормативтік актілерді, ішкі құжаттарды, лауазымдық нұсқаулықтарды, қаржы-шаруашылық есептерді және мемлекеттік қызмет көрсету процестерін зерделеу арқылы жүргізілді.
          Тәуекелдерді бағалау келесі көрсеткіштер бойынша жүзеге асырылды:
· Тәуекелдің ықтималдығы (жоғары, орташа, төмен);
· Тәуекелдің әсер ету деңгейі (жоғары, орташа, төмен);
· Тәуекелдің жалпы бағасы.

4. Сыбайлас жемқорлық тәуекелдерінің негізгі бағыттары және талдау нәтижесі
         Талдау барысында төмендегі бағыттар бойынша тәуекелдер анықталды:
         1) Мемлекеттік қызмет көрсету процестері;
         2) Бюджет және қаржы-шаруашылық қызмет;
         3) Сыбайлас жемқорлыққа қарсы мәдениет қалыптаспауы;
         4) Ақпараттық ашықтық және есептілік.

	№
	Тәуекел сипаттамасы
	Ықтималдық
	Әсер ету деңгейі


	1
	Мемлекеттік қызмет көрсету процестерінің жеткілікті автоматтандырылмауы
	Төмен
	Орташа

	2
	Бюджет және сатып алу ақпаратының уақтылы жарияланбауы
	Орташа
	Орташа

	3
	Сыбайлас жемқорлыққа қарсы оқыту семинарларының өткізілмеуі
	Орташа
	Жоғары

	4
	Құжат айналымының уақтылы жүргізілмеуі мен ақпараттың жасырылуы тәуекелі.
	Төмен
	Орташа


5. Лауазымдық міндеттермен байланысты тәуекелдерге талдау
· Бөлімше басшысы – кадрлық, әлеуметтік және экономикалық шешімдер қабылдау кезінде мүдделер қақтығысы қаупі бар;
· Бас маман – салық, жер, ветеринария және қаржы саласында шешім қабылдау кезінде бейтараптық бұзылу тәуекелі;
· Хатшы және шаруашылық персонал – құжат айналымының уақтылы жүргізілмеуі мен ақпараттың жасырылуы тәуекелі.
6. Қорытынды және ұсынымдар
Талдау нәтижесінде жүйелі сипаттағы жоғары деңгейдегі сыбайлас жемқорлық тәуекелдері анықталған жоқ. Алайда, кадрлық процестерде, ақпараттық ашықтықта және ішкі бақылауда ұйымдастырушылық шараларды жетілдіру қажет. Сонымен қатар, ішкі нормативтік актілер мен жұмыс процестерін электрондандыру тәуекелдерді азайтуға мүмкіндік береді.
Ұсынылады:
1) Аппарат қызметкерлерінің сыбайлас жемқорлыққа қарсы мәдениетін арттыру;
2) Мемлекеттік сатып алу мен қаржы саласындағы ашықтықты қамтамасыз ету;
3) Мемлекеттік қызмет ашықтығын қамтамасыз ету;
4) Электрондық құжат айналымын кеңейту.


Комиссия төрағасы                                                                          Ә. Ордабаев

[bookmark: _GoBack]Комиссия мүшесі                                                                              Р. Түзелбаев

Комиссия мүшесі                                                                              Г. Күлбергенова

